Viljandi Eesti Põllumeeste Selts

Viljandi Eesti Põllumeeste Selts oli Viljandis tegutsenud põllumeesteselts (viimati MTÜ, kustutati 19. juunil 2012).

Selts asutati 1871. aastal. Seltsi presidentide hulgas olid Carl Robert Jakobson (1876–1882), Viktor Karl Paul von Helmersen (1895–1898)Tiit Rosenberg, Baltisaksa põllumeesteseltside võrgustiku kujunemisest, Tartu: Tartu Ülikooli Kirjastus, 2013, lk 43, Joosep Kapp ja Jüri Jaakson.

VEPS hakkas aastast 1883 pidama igal aastal augusti lõpul põllumajandusnäitusi, VEPSi krundile püstitati statsionaarsed näituserajatised, mis saavutasid suure populaarsuse kogu maakonnas ja üle selle piiridegi.

1914. aastal avati Viljandi Põllumeeste Seltsi algatusel Viljandimaa  Pilistvere kihelkonna Kõo mõisas esimene põllutöökool EestisKarl Annuk. Taimekasvatuslikust katsetegevusest Eestimaal ja Põhja-Liivimaal XIX sajandil ja XX sajandi kahel esimesel aastakümnel, Agraarteadus, 11 (3), lk 9.

Viljandi Eesti Põllumeeste Seltsi hoone asub Viljandis aadressil Carl Robert Jakobsoni tänav 42/42a ja hoone on arvele võetud kultuurimälestisena.

Viited

 Välislingid 
Seltsi medal

Kategooria:Eesti põllumeeste seltsid
Kategooria:Viljandi ajalugu